Padidinto pravažumo 4x4 savivarčio krovininio automobilio su kranu

Specialiųjų pirkimo sąlygų 2 priedas

**TECHNINĖ SPECIFIKACIJA**

**PADIDINTO PRAVAŽUMO 4X4 SAVIVARTIS KROVININIS AUTOMOBILIS SU KRANU**

**1. BENDRA INFORMACIJA**

1.1. Teikdamas pasiūlymą, tiekėjas turi įvardinti konkretų siūlomo automobilio ir antstato modelį.

1.2. Pasiūlymo formoje techninių parametrų dalyje lentelės 3 stulpelyje tiekėjas nurodo **atitikimą techniniams reikalavimams,** įrašydamas **Taip** arba **Ne**. Punktuose, kur reikalaujama, įrašomos **tikslios reikšmės ir/ar tikslios nuorodos**, patvirtinančios parametrus.

1.3. **Kartu su pasiūlymu turi būti pateikiama:**

**Prekės / Įrangos gamintojų** techninė dokumentacija (katalogai, brošiūros) ir/ar **Prekės / Įrangos**  **gamintojų** deklaracijos (jei gamintojo techninėje dokumentacijoje neišsamiai atsispindi siūlomų Prekės/Įrangos atitikimas techninės specifikacijos reikalavimams) ar kiti lygiaverčiai dokumentai, įrodantys siūlomų Prekės/Įrangos atitikimą techniniams reikalavimams. Šiuose dokumentuose Tiekėjas turi nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės bei įrašyti, kurį techninių reikalavimų punktą jos atitinka.

**arba**

Nuorodos į viešai prieinamą interneto tinklalapį, kuriame perkančioji organizacija galėtų patikrinti teikiamų duomenų autentiškumą t. y. siūlomų Prekių/Įrangos atitikimą techniniams reikalavimams. Jei nurodytame interneto tinklalapyje pateikta informacija neatitinka Tiekėjo deklaruojamų duomenų, kartu su pasiūlymu turi būti pateikta **Prekės/Įrangos gamintojų** deklaracija arkiti lygiaverčiai dokumentai patvirtinantys siūlomų Prekės/Įrangos atitikimą techninės specifikacijos reikalavimams. Lygiaverčiais dokumentais nebus laikoma Tiekėjo deklaracija, išskyrus atvejus, jei Tiekėjas yra oficialus siūlomų Prekės/Įrangos gamintojo atstovas. Tuo atveju, jei Tiekėjas (kuris nėra gamintojas) pateikia gamintojų atstovų, turinčių atitinkamas teises, parengtą techninę dokumentaciją ir/ar deklaracijas, kartu su pasiūlymu turi pateikti ir gamintojo atstovo atitinkamas teises įrodančius dokumentus (Prekės/Įrangos gamintojo suteiktus įgaliojimus rengti/tvirtinti techninę Prekės/Įrangos dokumentaciją). Jeigu Prekės/Įrangos techninę dokumentaciją parengia Tiekėjas, kuris nėra gamintojas ir jam nėra suteikti gamintojo įgaliojimai rengti/tvirtinti techninę dokumentaciją, tokiu atveju jo paties parengta techninė dokumentacija netenkina objektyvumo, patikimumo, informacijos atsekamumo ir kitų kriterijų, todėl pasiūlymo vertinimo metu perkančioji organizacija laikys, kad Tiekėjas pateikė tik deklaratyvią informaciją, kuri nėra pagrindžiama objektyviais duomenimis ir tokį pasiūlymą atmes.

1.4. Dokumentai (Prekės/Įrangos gamintojų techninė dokumentacija (katalogai, brošiūros) ir/ar Prekės/Įrangos gamintojo deklaracijos ar kiti lygiaverčiai dokumentai, įrodantys siūlomų Prekės/Įrangos atitikimą techninėms charakteristikoms) kartu su pasiūlymu turi būti pateikti **lietuvių kalba arba su vertimu į lietuvių kalbą**.

1.5. Nurodytoms konkrečioms medžiagoms, sprendiniams ir/ar konkretiems Prekių/Įrangos pavadinimams ar standartams taikoma „arba lygiavertis“. Tiekėjas, siūlantis Prekę/Įrangą, pasižyminčią lygiavertėmis savybėmis, privalo apie tai papildomai pažymėti techninėje specifikacijoje ir/ar pasiūlyme ir patikimomis priemonėmis įrodyti, kad siūlomos Prekė/Įranga yra lygiavertė ir visiškai atitinka techninėje specifikacijoje keliamus reikalavimus.

**2. REIKALAVIMAI PIRKIMO OBJEKTO TECHNINIAMS PARAMETRAMS**

|  |  |  |  |
| --- | --- | --- | --- |
| **Eil. Nr.** | **Reikalavimai** | **Reikalaujamos charakteristikos** | **Atitikimas reikalavimui** |
| **2.1.** | **BENDRI REIKALAVIMAI:** | | |
| 2.1.1. | Automobilio važiuoklė | Markė, modelis, gamintojas | *Įrašykite konkrečius duomenis* |
| 2.1.2. | Hidromanipuliatorius | Markė, modelis, gamintojas | *Įrašykite konkrečius duomenis* |
| 2.1.3. | Konteinerių keltuvas | Markė, modelis, gamintojas | *Įrašykite konkrečius duomenis* |
| 2.1.4. | Pagaminimo metai | Automobilis ir įranga turi būti nauji, nenaudoti, pagaminti ne anksčiau kaip 2025 metais | *Įrašykite konkrečius duomenis* |
| 2.1.5. | Pilnai sukomplektuoto automobilio registracija | Tiekėjas, prieš perduodamas automobilį Pirkėjui, registruoja jį su sumontuota įranga AB Regitra ir atlieka techninę apžiūrą | *Įrašoma Taip arba Ne* |
| 2.1.6. | Kartu su pristatytu pilnai sukomplektuotu automobiliu pateikiamos instrukcijos: | | |
| 2.1.6.1. | eksploatacijos aprašas ar instrukcija, ar lygiavertis dokumentas | Lietuvių kalba arba su vertimu į lietuvių kalbą | *Įrašoma Taip arba Ne* |
| 2.1.6.2. | aptarnavimo aprašas (instrukcija) | Lietuvių kalba arba su vertimu į lietuvių kalbą | *Įrašoma Taip arba Ne* |
| 2.1.6.3. | elektrinė, hidraulinė schemos | Lietuvių kalba arba su vertimu į lietuvių kalbą | *Įrašoma Taip arba Ne* |
| 2.1.7. | Mokymai | Tiekėjas privalo perdavimo metu savo lėšomis apmokyti du Pirkėjo nurodytus darbuotojus dirbti su automobiliu ir su sumontuota įranga | *Įrašoma Taip arba Ne* |
| **2.2.** | **GARANTIJA:** | | |
| 2.2.1. | Automobilio važiuoklei | Ne mažiau kaip 24 mėn. | *Nurodyti suteikiamą garantinį laikotarpį* |
| 2.2.2. | Hidromanipuliatoriui | Ne mažiau kaip 24 mėn. | *Nurodyti suteikiamą garantinį laikotarpį* |
| 2.2.3. | Konteinerių keltuvui | Ne mažiau kaip 24 mėn. | *Nurodyti suteikiamą garantinį laikotarpį* |
| 2.2.4. | Konteineriams | Ne mažiau kaip 12 mėn. | *Nurodyti suteikiamą garantinį laikotarpį* |
| **2.3.** | **REIKALAVIMAI AUTOMOBILIO VAŽIUOKLEI:** | | |
| 2.3.1. | Ratų formulė | 4x4, visi ratai varantieji | *Įrašoma Taip arba Ne* |
| 2.3.2. | Transporto priemonės klasė | N3G | *Įrašoma Taip arba Ne* |
| 2.3.3. | Priekinė ašis | Varoma kardanu, su galimybe atjungti | *Įrašoma Taip arba Ne* |
| 2.3.4. | Varančioji ašis | Su blokiruote | *Įrašoma Taip arba Ne* |
| 2.3.5. | Bendroji masė | Ne mažiau kaip 18000 kg | *Nurodyti faktinius duomenis ir įrodančius dokumentus* |
| 2.3.6. | Leistinos ašių apkrovos | Ne mažiau kaip 9000 kg – priekinė, ne mažiau kaip 11500 kg – galinė; | *Nurodyti faktinius duomenis ir įrodančius dokumentus* |
| 2.3.7. | Pakaba | Priekyje linginė, gale pneumatinė; | *Įrašoma Taip arba Ne* |
| **2.4.** | **KABINOS ĮRANGA:** | | |
| 2.4.1. | Kabina | Dieninė (be miegamųjų vietų) | *Įrašoma Taip arba Ne* |
| 2.4.2. | Sėdimų vietų skaičius | Ne mažiau kaip trys (įskaitant vairuotoją) | *Įrašoma Taip arba Ne* |
| 2.4.3. | Sėdimos vietos ant oro pagalvių | Vairuotojo ir bent viena keleivio sėdynė | *Įrašoma Taip arba Ne* |
| 2.4.4. | Laiptelių apšvietimas | Vairuotojo ir keleivio laipteliai turi būti apšviesti | *Įrašoma Taip arba Ne* |
| 2.4.5. | Laisvų rankų įranga | Būtina | *Įrašoma Taip arba Ne* |
| 2.4.6. | Oro kondicionierius | Būtinas | *Įrašoma Taip arba Ne* |
| 2.4.7. | Kabinos pakaba | Ant oro pagalvių | *Įrašoma Taip arba Ne* |
| 2.4.8. | Galinio vaizdo veidrodžiai | Šildomi, valdomi elektra | *Įrašoma Taip arba Ne* |
| 2.4.9. | Šaligatvio veidrodis | Dešinėje pusėje | *Įrašoma Taip arba Ne* |
| 2.4.10. | Kabinos spalva | Balta | *Įrašoma Taip arba Ne* |
| 2.4.11. | Priekinis bamperis | Plieninis | *Įrašoma Taip arba Ne* |
| 2.4.12. | Priekiniai žibintai | Su LED dienos šviesomis | *Įrašoma Taip arba Ne* |
| 2.4.13. | Borto kompiuteris | Būtinas | *Įrašoma Taip arba Ne* |
| 2.4.14. | Centrinis užraktas | Su nuotoliniu valdymu | *Įrašoma Taip arba Ne* |
| 2.4.15. | Skaitymo žibintas | Vairuotojo pusėje | *Įrašoma Taip arba Ne* |
| **2.5.** | **VARIKLIS** | Dyzelinis, ne mažiau 350 AG, EURO 6 | *Nurodyti faktinius duomenis ir įrodančius dokumentus* |
| **2.6.** | **TRANSMISIJA:** | |  |
| 2.6.1. | Pavarų dėžė | Mechaninė su automatiniu pavarų perjungimu, ne mažiau 14 pavarų į priekį ir ne mažiau kaip 4 pavaros atgal | *Nurodyti faktinius duomenis ir įrodančius dokumentus* |
| 2.6.2. | Sankaba | Mechaninė ir automatinė (su pedalu, kurį galima naudoti pagal poreikį) | *Įrašoma Taip arba Ne* |
| 2.6.3. | Sankabos apsauga prieš buksavimą | Automatinė | *Įrašoma Taip arba Ne* |
| **2.7.** | **ELEKTRINĖ SISTEMA:** | | |
| 2.7.1. | Akumuliatoriai | Ne mažiau kaip 210 Ah | *Nurodyti faktinius duomenis ir įrodančius dokumentus* |
| 2.7.2. | Generatorius | Ne mažiau kaip 150 A | *Nurodyti faktinius duomenis ir įrodančius dokumentus* |
| **2.8.** | **PAPILDOMA ĮRANGA:** | | |
| 2.8.2. | Ratų atsparos | Ne mažiau kaip 2 vnt. | *Nurodyti faktinius duomenis ir įrodančius dokumentus* |
| 2.8.3. | Keltuvas | Ne mažiau kaip 12 t | *Nurodyti faktinius duomenis ir įrodančius dokumentus* |
| 2.8.4. | Pagalbos rinkinys | Vaistinėlė, avarinis ženklas, gesintuvas | *Įrašoma Taip arba Ne* |
| **2.9.** | **SAUGOS PRIETAISAI:** | | |
| 2.9.1. | Integruotas alkoblokas, neleidžiantis vairuotojui paleisti variklio, jei alkoholio kiekis iškvepiamame ore viršija maksimalią leistiną normą. | Būtinas | *Įrašoma Taip arba Ne* |
| **2.10.** | **REIKALAVIMAI HIDROMANIPULIATORIUI:** | | |
| 2.10.1. | Montavimo vieta ant automobilio važiuoklės | Turi būti sumontuotas tarp automobilio kabinos ir konteinerių keltuvo | *Įrašoma Taip arba Ne* |
| 2.10.2. | Kėlimo momentas | Ne mažiau 9,5 tm | *Nurodyti faktinius duomenis ir įrodančius dokumentus* |
| 2.10.3. | Strėlės posūkio kampas | Ne mažesnis kaip 400° | *Nurodyti faktinius duomenis ir įrodančius dokumentus* |
| 2.10.4. | Strėlės hidraulinis siekis | Ne mažiau kaip 7,5 m | *Nurodyti faktinius duomenis ir įrodančius dokumentus* |
| 2.10.5. | Strėlė | Su nemažiau kaip 2 teleskopinėmis sekcijomis | *Nurodyti faktinius duomenis ir įrodančius dokumentus* |
| 2.10.6. | Keliamoji galia, esant pilnam strėlės siekiui | Ne mažiau kaip 1200 kg | *Nurodyti faktinius duomenis ir įrodančius dokumentus* |
| 2.10.7. | Teleskopiniai strėlės cilindrai | Strėlės viršuje | *Įrašoma Taip arba Ne* |
| 2.10.8. | Išorinis ekranas | Išorinis ekranas su gedimų ir darbo klaidų kodų indikacija | *Įrašoma Taip arba Ne* |
| 2.10.9. | Atraminės kojos | Hidraulika išplatinamos atraminės kojos, fiksuotos, transportavimo metu nepasukamos | *Įrašoma Taip arba Ne* |
| 2.10.10. | Įspėjamieji ženklai | Įspėjamieji švyturėliai arba žibintai ant išplatintų atraminių kojų, įsijungiantys savaime išplatinus atramines kojas iš automobilio gabaritinių matmenų, sumontuoti taip, kad būtų užtikrintas jų matomumas tiek iš priekio, tiek iš automobilio galo | *Įrašoma Taip arba Ne* |
| 2.10.11. | Bepakopė monitoringo sistema | Manipuliatoriaus sistema, leidžianti dirbti neišplatinus, o tik pastačius atramines kojas, su veikiančia ir ribojančia galią elektronine apsauga nuo perkrovų sistemos | *Įrašoma Taip arba Ne* |
| 2.10.12. | Papildomos strėlės funkcijos | Du hidrauliniai išvadai krano strėlės gale papildomiems hidrauliniams įrenginiams prijungti su greito jungimo jungtimis. Žarnos loveliuose šalia strėlės | *Įrašoma Taip arba Ne* |
| 2.10.13. | Alyvos aušintuvas ir aukšto slėgio filtras | Būtini | *Įrašoma Taip arba Ne* |
| 2.10.14. | Manipuliatoriaus strėlės valdymas | Radijo bangų pultu | *Įrašoma Taip arba Ne* |
| 2.10.15. | Saugos funkcijos | Sistema, apsauganti nuo manipuliatoriaus susidūrimo su automobilio kabina | *Įrašoma Taip arba Ne* |
| 2.10.16. | LED žibintas ant manipuliatoriaus strėlės | Turi būti sumontuotas ant strėlės ir valdomas nuo manipuliatoriaus radijo pulto | *Įrašoma Taip arba Ne* |
| 2.10.17. | Kablys kroviniui kabinti | Būtinas | *Įrašoma Taip arba Ne* |
| 2.10.18. | Kaušas semti | Su rotatoriumi ir pakaba, bei greito jungimo movomis. Ne mažiau kaip 200 litrų talpos. | *Nurodyti faktinius duomenis ir įrodančius dokumentus* |
| **2.11.** | **REIKALAVIMAI KONTEINERIŲ KELTUVUI:** | | |
| 2.11.1. | Kėlimo galia | Ne mažiau kaip 14 000 kg | *Nurodyti faktinius duomenis ir įrodančius dokumentus* |
| 2.11.2. | Kablio aukštis | Turi atitikti konteinerio kilpos aukštį | *Įrašoma Taip arba Ne* |
| 2.11.3. | Tinkamas užkelti ant automobilio konteinerius | Nuo 3,6 m iki 5,3 m vidutinio ilgio, atitinkančius DIN 30722 standarto reikalavimus | *Įrašoma Taip arba Ne* |
| 2.11.4. | Konteinerių keltuvas su elektriniu valdymu | Pultas su gedimų, techninių aptarnavimų ir darbo klaidų kodų identifikatoriumi | *Įrašoma Taip arba Ne* |
| 2.11.5. | Automatinis valdymas | Pilnas konteinerio nukėlimo/užkėlimo/užrakinimo ciklas turi veikti automatiškai | *Įrašoma Taip arba Ne* |
| 2.11.6. | Teleskopuojamas kablys (teleskopinė „ranka“), | Būtina | *Įrašoma Taip arba Ne* |
| 2.11.7. | Konteinerio fiksavimas | Hidrauliniais išoriniais/vidiniais (persukamais) arba išoriniais ir vidiniais atskirai, kablio formos, konteinerio fiksavimo transportinėje padėtyje užraktais, valdomais iš kabinos nuo pagrindinio pulto | *Įrašoma Taip arba Ne* |
| 2.11.8. | Atraminiai padėliai konteineriui kiekvienoje pusėje | Ne mažiau kaip trys | *Nurodyti faktinius duomenis ir įrodančius dokumentus* |
| 2.11.9. | Avarinė pakelto keltuvo atrama | Būtina | *Įrašoma Taip arba Ne* |
| 2.11.10. | Montavimas ant automobilio važiuoklės | Naudojant montavimo komplektą, nereikalaujantį keltuvo porėmio gręžimo, virinimo ir dažymo, išsaugant originalią gamyklos gamintojos dažymo dangą | *Įrašoma Taip arba Ne* |
| **2.12.** | **REIKALAVIMAI KONTEINERIAMS:** | | |
| 2.12.1. | Konteineriai skirti birių krovinių pervežimui | 2 vnt., pagaminti pagal standartą DIN 30722 | *Įrašoma Taip arba Ne* |
| 2.12.2. | Konteinerių kilpos aukštis | Turi būti suderintas su keltuvo kablio aukščiu | *Įrašoma Taip arba Ne* |
| 2.12.3. | Konteinerio grindys | Ne mažiau kaip 4 mm storio plieno | *Nurodyti faktinius duomenis ir įrodančius dokumentus* |
| 2.12.4. | Konteinerio bortai | Ne mažiau kaip 3 mm storio plieno, ne mažiau 1000 mm aukščio | *Nurodyti faktinius duomenis ir įrodančius dokumentus* |
| 2.12.5. | Tūris | Ne mažiau kaip 10 m3 | *Nurodyti faktinius duomenis ir įrodančius dokumentus* |
| 2.12.6. | Vidinis ilgis | Ne mažiau kaip 4250 mm | *Nurodyti faktinius duomenis ir įrodančius dokumentus* |
| 2.12.7. | Vidinis plotis | Ne mažiau kaip 2350 mm | *Nurodyti faktinius duomenis ir įrodančius dokumentus* |
| 2.12.8. | Galinis bortas | Bortas dviejų dalių, atidaromas ir į šonus | *Įrašoma Taip arba Ne* |

**3. PAPILDOMI REIKALAVIMAI**:

**Kartu su pasiūlymu turi būti pateikta:**

3.1. Dokumentų patvirtinančių, kad triukšmo lygis mažesnis už 102 dB (A) pagal Tarybos direktyvą 2000/14/EB „Dėl valstybių narių įstatymų, susijusių su lauko sąlygomis naudojamos įrangos į aplinką skleidžiamu triukšmu, derinimo“ (OL 200 L 162), skaitmeninės kopijos.

3.2. Dokumentų, patvirtinančių, kad papildoma įranga atitinka saugos standartų: EN 1501-1:2011, EN 1501-5:2011 reikalavimus, skaitmeninės kopijos.

3.3. Dokumentų, patvirtinančių, kad papildoma įranga atitinka triukšmo standarto EN 1501-4:2008 reikalavimus, skaitmeninės kopijos.

3.4. Automobilio gamintojo ir montuojamos įrangos gamintojo arba Lietuvoje esančio oficialaus atstovo patvirtintos specifikacijos, brėžiniai, ašies apkrovų ir visų gabaritinių matmenų brėžiniai, techninės charakteristikos (lietuvių kalba), kurie patvirtintų, kad siūlomas automobilis ir papildoma įranga atitinka Konkurso specifikacijoje įvardintus reikalavimus.